Scharnhorsti palkas õppejõuks Berliini Sõjaväe Instituut. Koolis asutas ta Sõjalise Ühingu (Militärische Gesellschaft), mille raames propageeris oma tõekspidamisi ja analüüsis teisi sõjalisi teooriaid. Ühingu liikmed kuulusid enamasti ühiskonna eliiti, nagu näiteks Preisi prints August Ferdinand või Mecklenburg-Strelizi hertsog Karl, kuninganna Louise vend jne. Liikmeteks olid ka Scharnhorsti tudengid, nagu Karl von Clausewitz, Karl Ludwig Heinrich von Tiedemann, Johann Karl Braun, Georg Wilhelm von Hoffmann, Rühle von Lilienstern. 1805. aastal kuulus ühingusse 187 liiget.